نوجوانوں کے امور اور کھیل کود کی وزارت
جناب انوراگ ٹھاکر، کل نئی دلی میں عالمی یوم سائیکل کے موقع پر میجر دھیان چند اسٹیڈیم سے ملک گیر پروگراموں کی شروعات کریں گے
مرکزی وزیر 750 نوجوان سائیکل سواروں کےساتھ 7.5 کلومیٹر کا فاصلہ طے کریں گے
این وائی کے ایس کی جانب سے ملک بھر میں 35 ریاستوں / مرکز کے زیر انتظام علاقوں کی راجدھانیوں اور 75 معروف مقامات پر سائیکل ریلیوں کا انعقاد کیا جائے گا
ایک ہی دن مجوزہ سائیکل ریلیوں کے ذریعہ 1.29 لاکھ نوجوان سائیکل سوار اس ریلی میں شامل ہوں گے اور 9.68 لاکھ سے زیادہ کلومیٹر کی مسافت طے کریں گے
آزادی کا امرت مہوتسو - انڈیا @75 کی تقریب کے حصے کے طورپر امور نوجوان اور کھیلوں کی وزارت تین جون 2022 کو ملک بھر میں عالمی یوم سائیکل کا انعقاد کررہی ہے۔ 12 مارچ 2021 کو آزادی کا امرت مہوتسو کی تعارفی تقریب کے دوران ہندوستان کے وزیر اعظم جناب نرنیدر مودی کی افتتاحی تقریر سے ترغیب لیتے ہوئے امور نوجوان اور کھیلوں کی وزارت نے ایکشنز اور ریزولس 75@ کے ستون کے تحت آزادی کا امرت مہوتسو کے جشن کا تصور پیش کیا۔
3 جون 2022 کو عالمی یوم سائیکل کے ایک حصے کے طورپر امور نوجوان کا محکمہ اپنے دو اہم نوجوان تنظیموں جیسے نہرو یووا کیندر سنگٹھن  اور قومی خدمات اسکیم  کی مدد سے دلی میں عالمی یوم سائیکل کی شروعات ، 35 ریاستوں / مرکز کے زیر انتظام علاقوں کی راجدھانیوں میں سائیکل ریلیاں ملک بھر کے 75 معروف مقامات اور ملک کے تمام بلاکوں میں بہ یک وقت 4 اہم سرگرمیاں انجام دینے والا ہے۔
امور نوجوان اور کھیلوں کے مرکزی وزیر جناب انوراگ ٹھاکر 3 جون 2022 کو میجر دھیان چند اسٹیڈیم سے ملک گیر پروگراموں کی شروعات کریں گے ،جس کے دوران مرکزی وزیر 750 نوجوان سائیکل سواروں کے ساتھ 7.5 کلومیٹر مسافت کا فاصلہ طے کریں گے۔اس کے علاوہ این وائی کے ایس کی جانب سے 35 ریاستوں / مرکز کے زیر انتظام علاقوں کی راجدھانیوں اور ملک بھر میں 75 معروف مقامات پر سائیکل ریلیاں نکالی جائیں گی۔جس کے دوران 75 شرکاء 7.5 کلومیٹر کا فاصلہ طے کریں گے۔ اس کے علاوہ نہرو یووا کیندر سنگٹھن اپنے نوجوان رضا کاروں اور نوجوان کلبس کے ممبران کی مددسے رضاکارانہ بنیاد پر ملک کے تمام علاقوں کے اندر ان سائیکل ریلیوں میں حصہ لے رہا ہے۔
اسی طرح 3 جون 2022 کو عالمی یوم سائیکل کے موقع پر ملک بھر میں سائیکل ریلیاں نکالی جائیں گی ۔ اس پہل کے ذریعہ ایک ہی دن میں 1.29 لاکھ نوجوان سائیکل سواروں کی اس شرکت سے 9.68 لاکھ کلومیٹر کی مسافت طے کی جائے گی۔
اس پہل کا مقصد ، اپنی روز مرہ کی زندگیوںمیں سائیکل کو اپنانے کے لئے لوگوں کو راغب کرنا اور ان کی حوصلہ افزائی کرنی ہےتاکہ جسمانی تندرستی کی سرگرمیوں کو انجام دیا جاسکے اور موٹاپے ، کاہلی ، تناؤ ، بےچینی اور بیماریوں وغیرہ سے نجات مل سکے ۔عام شہریوں کے ذریعہ سائیکل اپنانے سے کاربن فوٹ پرنس کو کم کرنے میں مدد ملے گی۔ عالمی یوم سائیکل کے انعقاد کے ذریعہ شہریوں سے اپنی روزمرہ کی زندگیوں میں کم از کم 30 منٹ تک‘‘فٹنس کی ڈو زآدھا گھنٹہ روز ’’ جسمانی ایکٹوٹیز میں شامل ہونے کے لئے عہد لینا ہوگا ۔عالمی یوم سائیکل کی اہم سرگرمیوں میں بز کی تخلیق اور پیغام کی افادیت، فٹنس سے متعلق بیداری اور سائیکل ریلیوں کی شروعات شامل ہے۔نوجوان رضاکاروں کو شرکت کرنے اور اپنے متعلقہ گاؤں اور دیگر مقامات پر اسی طرح کی سائیکل ریلیوں کے انعقاد کے لئے حوصلہ افزائی کی جارہی ہے۔عام طور پر لوگ اور خاصطورپر نوجوان #Cycling4India اور #worldbicycleday2022کے ساتھ اپنے سوشل میڈیا چینلوں پر سائیکل ریلیوں کے لئے لوگوں کو راغب کرسکتے ہیں۔
ممتاز افراد،سرکاری نمائندگان ، پی آر آئی لیڈران ،سماجی کارکنان ، کھلاڑیوں اور دیگر سرکردہ شخصیات سے مختلف سطحوں پر ان تقاریب میں شرکت کے لئے لوگوں کو راغب کرنے اور ان کی حوصلہ افزائی کرنے کی گزارش کی جارہی ہے۔
مرکزی سرکاری وزارتوں ،ریاستی حکومتوں اور دیگر اداروں سے اپنے متعلقہ مقامات پر سائیکل ریلیوں کے انعقاد کی گزارش کی جارہی ہے۔ عالمی یوم سائیکل منانے کے لئے دوستو ، کنبہ اورہمراہ گروپوں کو زیادہ سے زیادہ تعداد میں تقریب میں شرکت کے لئے حوصلہ افزائی کی کوشش کی جارہی ہے۔